अब १९५० को सन्धिलाई पुर्नलेखन गर्न जरुरी रहेको छ । कालापानी, सुस्ता मात्र होइन पशुपतिनगर, झापाका दक्षिणी क्षेत्रका केही स्थानमा समेत भारतले सीमा अतिक्रमण गरिरहेको छ । यो विषयमा अब सबै नेपाली एक भएर भारत ज्यादतीविरुद्ध एक भएर लाग्न आवश्यक रहेको छ । तर, यसमा सबैभन्दा पहिला नेता र नेतृत्व गर्नेहरु सच्चिन आवश्यक रहेको छ । देशको समृद्धि, विकास र राष्ट्रियताको हकमा आफ्नो र पार्टीको स्वार्थभन्दा माथि उठ्न जरुरी रहेको छ । एक विदेशमन्त्रीसँग तर्सिनुपर्ने अवस्थाको अन्त्य गर्दै देशको विकासतर्फ लम्किन जरुरी छ ।
